L-iskorta tan-nar u l-preżenza tal-pulizija waqt attivitajiet ta' festa qajmu battibekk bejn il-Gvern u l-Oppożizzjoni. Il-kelliem tal-Oppożizzjoni Edwin Vassallo qal li l-Gvern jeħtieġ isib soluzzjoni għall-problema maħluqa minnu mit-tariffi tal-iskorta tan-nar u l-preżenza oħra tal-pulizija waqt attivitajiet ta' festa. Hu qal li ħafna dilettanti tal-festi qegħdin jaraw li l-ħlas għal dawn it-tariffi ġodda se jwasslu għad-daqqa tal-mewt tal-festi esterni. F'risposta l-Ministru għall-Intern Byron Camilleri qal li diġà ddikjara li se jkun qed imexxi 'l quddiem inizjattiva li tgħin lis-soċjetajiet li jaħdmu fil-festi b'rabta mal-ħlas għall-iskorta tal-piroteknika. Huwa qal li diġà saru dikjarazzjonijiet pubbliċi dwar għajnuna li se tingħata. Camilleri spjega li fl-aħħar xhur ittieħdu passi biex tissaħħaħ is-sistema tal-extra duty tal-pulizija. Huwa qal li fil-jiem li ġejjin l-għajnuna se tkun ikkomunikata lill-organizzazzjonijiet li jirrappreżentaw lil dawn is-soċjetajiet. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn .td_uid_3_601bfe26bc672_rand.td-a-rec-img{text-align:left}.td_uid_3_601bfe26bc672_rand.td-a-rec-img img{margin:0 auto 0 0}